**סיכום חודש פברואר 2014**

**עליות שערים בשוקי המניות והאג"ח,**

**מדד ת"א-ביומד ממשיך להוביל בעליות שערים,**

**הקצאת ענק של אג"ח ברצף מוסדיים ע"י בי קומיונקיישנס**

**המשך הנפקות של תעודות סל**

**והמשך יצירות ענק בקרנות האג"ח**

**נורית דרור, יחידת המחקר**

**שוק המניות**

* בפברואר התנהל המסחר במניות בתל-אביב בעליות שערים בכל מדדי המניות המובילים.
* בסיכום חודשי עלה מדד ת"א-25 בכ-3.9% ומתחילת השנה עלה בכ-1.6%, לאחר עלייה של כ-12% בשנת 2013.
* מדד ת"א-ביומד עלה בפברואר בכ-9.3% והוא ממשיך לבלוט מתחילת השנה בעלייה של כ-17.6%. מדדי ת"א-75 ויתר-50 עלו החודש בכ-6% ואילו מדדי ת"א-בנקים ות"א-נפט וגז רשמו החודש עלייה מתונה של כ-2%.
* המחזור היומי במניות (בבורסה ומחוצה לה) הסתכם בכ-1.2 מיליארד שקל בפברואר. בסיכום החודשיים הראשונים של שנת 2014 נסחרו מניות בהיקף של כ-1.3 מיליארד שקל ביום – גבוה בכ-8% מהמחזור הממוצע בשנת 2013.
* בשוק המניות הראשוני גויסו בפברואר כ-**204** מיליון שקל, כאשר כ-**180** מיליון שקל מתוכם גויסו בארבע הנפקות לציבור ובהנפקת זכויות אחת וכ-24 מיליון שקל גויסו בשלוש הקצאות פרטיות ובמימוש סופי של כתבי אופציה למניות.   
  מרבית הסכום גויס בהנפקות לציבור ע"י שתי חברות נדל"ן – **סלע קפיטל נדל"ן** (כ-126 מיליון שקל) ו**לוינשטין נכסים** (כ-51 מיליון שקל).
* בסוף פברואר פרסמו שתי חברות נדל"ן חדשות- **סקיילין** ו**מגדלי הים התיכון**, תשקיפים לגיוס הון שיבוצע בתחילת חודש מרץ.
* בפברואר, החודש האחרון לפרסום תשקיפי מדף המבוססים על הדו"חות הכספיים לספטמבר 2013, פורסמו 21 תשקיפי מדף לפיהם יוכלו החברות לגייס הון בשנים הקרובות.
* החודש, לראשונה פרסמה חברה בורסאית- **כיל**, דיווח מקדים לדוחות הכספיים לשנת 2013. הפרסום הוא בהתאם לעמדת רשות ני"ע המאפשרת לחברות לפרסם נתונים חלקיים ומוקדמים מתוך הדו"חות הכספיים המלאים- עוד טרם השלמת הדו"חות המלאים.

שוק איגרות החוב והמק"מ

* המסחר בשוק איגרות החוב החודש התנהל בעליות שערים במרבית המדדים המובילים.
* איגרות חוב חברות צמודות המדד עלו החודש בכ-0.7% והשלימו עלייה של כ-1.4% מתחילת השנה, וזאת לאחר שבלטו אשתקד בעלייה של כ-9.5%. יצוין כי מדד תל-בונד תשואות, הכולל אג"ח חברות צמודות מדד בדירוג (BBB-) עד (A), עלה ב-1.2% בפברואר ובכ-2.1% מתחילת השנה.
* איגרות החוב הממשלתיות שקליות מסוג "שחר" עלו בפברואר בכ-1.2% ומתחילת השנה עלו בכ-1.9%, כאשר איגרות החוב הממשלתיות צמודות המדד עלו בכ-0.6% החודש ובכ-1% מתחילת השנה.
* איגרות חוב חברות צמודות המט"ח היו היחידות שירדו החודש בכ-0.1%, במקביל לתנודתיות בשער הדולר ביחס לשקל, ומתחילת השנה עלו ב-1.1%.
* המחזור היומי באיגרות חוב (בבורסה ומחוצה לה) הסתכם בכ-3.9 מיליארד שקל בפברואר. המחזור היומי באיגרות חוב מתחילת השנה הסתכם בכ-3.7 מיליארד שקל והיה נמוך בכ-14% מהמחזור הממוצע בשנה הקודמת.
* המחזור היומי במק"מ (בבורסה ומחוצה לה) הסתכם בכ-0.6 מיליארד שקל בפברואר בדומה למחזור בחודש הקודם, וגבוה במעט מהמחזור הממוצע בשנת 2013.
* בפברואר גייס האוצר כ-4.8 מיליארד שקל ברוטו בהנפקות אג"ח, כ-68% מהסכום גויס באמצעות אג"ח שקלי וכ-32% באמצעות אג"ח צמוד מדד. החודש לא נרשמו פדיונות אג"ח ממשלתי, כלומר הגיוס נטו הסתכם החודש בכ-4.8 מיליארד שקל ומתחילת השנה בכ-6 מיליארד שקל.
* הסקטור העסקי גייס בפברואר כ-**5.3** מיליארד שקל בהנפקות והקצאות פרטיות של אג"ח:
  + כ-**1.6** מיליארד שקל גויסו החודש ב-12 הנפקות לציבור של אג"ח, כמחצית הסכום באמצעות אג"ח צמוד מדד והיתר אג"ח שקלי בריבית קבועה. ההנפקות הגדולות החודש היו של **חלל תקשורת** (כ-510 מיליון שקל), **קרדן רכב** (כ-265 מיליון שקל) ו**אזורים** (250 מיליון שקל).
  + כ-**0.8** מיליארד שקל גויסו בחמש הקצאות פרטיות של אג"ח צמודות מדד למשקיעים מוסדיים. מרבית הסכום, מתוכם כ-0.5 מיליארד שקל גויסו ע"י **אדמה** (לשעבר "מכתשים-אגן**"**)**.**
  + כ-**2.9** מיליארד שקל גויסו בשתי הקצאות פרטיות של אג"ח שנרשם למסחר ברצף מוסדיים. מרבית הסכום - כ-2.8 מיליארד שקל (800 מיליון דולר) - גויסו ע"י חברת האם הדואלית של "בזק"- **בי קומיוניקיישנס**, מתוכם כ-1 מיליארד שקל נרכשו ע"י ישראלים. יצוין כי זהו הגיוס הגדול ביותר מאז השקת "רצף מוסדיים" במאי 2004.

מתחילת השנה גייס הסקטור העסקי כ-**8.2** מיליארד שקל באמצעות אג"ח, מזה 2.9 מיליארד שקל ברצף מוסדיים.

נתונים עיקריים – ריכוז

|  |  |  |  |  |
| --- | --- | --- | --- | --- |
|  | **(במיליוני שקלים(** | **2012** | **2013** | **1-2/2014** |
| **מחזור מסחר יומי**  **(בבורסה ומחוצה לה)** | מניות (כולל תעודות סל) | 1,077 | 1,172 | 1,270 |
|  | אג"ח (כולל מכשירים פיננסים) | 4,099 | 4,340 | 3,740 |
| **גיוס הון בתל-אביב** | מניות(1) | 3,391 | 6,106 | 2,817 |
|  | אג"ח חברות (2) | 32,530 | 36,699 | 8,191 |

(1) - כולל הקצאות פרטיות ומימוש אופציות; לא כולל גיוס הון בחו"ל.

(2) - כולל איגרות חוב חברות, אג"ח נ.ש.ר, רצף מוסדיים ומימוש אופציות; לא כולל מכשירים פיננסים.

ב-2012 לא כולל אג"ח "חשמל" מגובה בערבות מדינה בסך כ-6.9 מיליארד שקל.

שוק הנגזרים

* באופציות על מדד ת"א-25 נסחרו כ-205 אלף יחידות ביום בממוצע בפברואר, גבוה במעט מהמחזור הממוצע בחודש הקודם ודומה למחזור הממוצע בשנת 2013.
* באופציות הדולריות נסחרו כ-34 אלף יחידות בממוצע ביום בפברואר, בדומה למחזור הממוצע בחודש הקודם ונמוך בכ-17% מהמחזור הממוצע בשנת 2013.

תעודות סל

* בשוק תעודות הסל הונפקו בפברואר תשע סדרות חדשות על מדדי מניות בינלאומיים, בהן שש תעודות מנוטרלות מטבע ותעודה המורכבת משילוב של מדדי מניות בינלאומיים. כיום נסחרות בבורסה 546 תעודות סל, מהן 25 תעודות מטבע.
* מחזור המסחר היומי בתעודות סל על מניות בפברואר הסתכם בכ-387 מיליון שקל והיווה כ-32% ממחזור המסחר במניות בדומה לחודש הקודם ולעומת כ-23% בשנת 2013.
* הציבור לא שינה בפברואר את החזקותיו נטו בתעודות סל על מדדי מניות מקומיים וזאת לאחר שמכר תעודות סל בסך כ-0.1 מיליארד שקל נטו בינואר, ורכש תעודות סל בסך כ-3.8 מיליארד שקל נטו בסיכום שנת 2013.
* הציבור רכש בפברואר תעודות סל על מדדי אג"ח מקומיים בסך כ-0.1 מיליארד שקל נטו, לאחר רכישות בסך כ-0.2 מיליארד שקל בחודש הקודם ובסך כ-1.9 מיליארד שקל בכל שנת 2013.
* הציבור רכש בפברואר תעודות סל על מדדי מניות בינלאומיים בהיקף של כ-0.7 מיליארד שקל נטו, לאחר רכישות בסכום דומה בחודש הקודם ובסך כ-9.3 מיליארד שקל בכל בשנת 2013.
* הציבור מכר בפברואר תעודות מטבע ("תעודות פיקדון") בסך כ-0.1 מיליארד שקל נטו, לאחר רכישות בסך כ-0.7 מיליארד שקל נטו בחודש הקודם ובהיקף של כ-10.6 מיליארד שקל בסיכום שנת 2013.

קרנות נאמנות

* בפברואר נרשמה מגמה מעורבת בקרנות הנאמנות.
* קרנות האג"ח הובילו בפברואר ביצירות נטו בסכום ענק בהיקף של כ-4 מיליארד שקל, לאחר יצירות נטו בסך כ-3.7 מיליארד שקל בחודש הקודם, ולאחר שבלטו בשנים 2013 ו-2012 ביצירות נטו בסך של כ-28.7 וכ-17.6 מיליארד שקל בהתאמה.
* בקרנות הכספיות הסתכמו הפדיונות נטו בפברואר בכ-0.6 מיליארד שקל, לאחר יצירות נטו בסך כ-0.5 מיליארד שקל בינואר. יצוין כי סך היצירות נטו בקרנות אלה בכל שנת 2013 הגיע לכ-18.8 מיליארד שקל - בין היתר בעקבות הוראת בנק ישראל שלא לגבות דמי משמרת ממחזיקים בקרנות אלה.
* גם בקרנות השקליות נרשמו החודש פידיונות נטו בסך כ-0.2 מיליארד שקל, בדומה לסכום היצירות בהן בחודש הקודם, ולאחר יצירות נטו בסך כ-2.1 מיליארד שקל בכל שנת 2013.
* בקרנות המנייתיות ובקרנות המשקיעות בחו"ל הסתכמו היצירות נטו בפברואר בכ-0.2 ובכ-0.5 מיליארד שקל, בהתאמה, לאחר יצירות נטו בסך כ-0.4 וכ-0.6 מיליארד שקל בינואר, בהתאמה.

**נתונים**

**עיקריים**

**פירוט**

|  |  |  |  |  |
| --- | --- | --- | --- | --- |
|  |  | **פברואר 2014** | | **1-2/2014** |
| **1.** | **ערך שוק (מיליארדי שקלים)** |  | |  |
|  | א. מניות והמירים (ללא תעודות סל) | 749.7 | | |
|  | ב. איגרות חוב (ללא מכשירים פיננסים) | 798.8 | | |
|  | ג. מילווה קצר מועד | 127.6 | | |
| **2.** | **מחזורי מסחר יומי ממוצע (מיליוני שקלים)\*** |  | |  |
|  | א. מניות והמירים (כולל תעודות סל) | 1,201 | | 1,270 |
|  | ב. איגרות חוב (כולל מכשירים פיננסים) | 3,880 | | 3,740 |
|  | ג. מילווה קצר מועד | 646 | | 605 |
| **3.** | **נגזרים ממוצע יומי (באלפי יחידות)** |  | |  |
|  | א. אופציות וחוזים על מדד ת"א-25 | 205 | | 202 |
|  | ב. אופציות וחוזים על מט"ח | 36 | | 37 |
| **4.** | **גיוס הון וחברות חדשות** |  | |  |
|  | א. מספר "חברות מניות חדשות" בבורסה | 0 | | 0 |
|  | ב. היקף ההנפקות וההקצאות (מיליוני שקלים) |  | |  |
|  | ב.1. מניות והמירים\*\* | 257 | | 2,913 |
|  | מזה: גיוס הון בישראל | 204 | | 2,817 |
|  | ב.2. איגרות חוב חברות\*\* | 5,334 | | 8,191 |
|  | מזה: איגרות חוב נ.ש.ר ו"רצף מוסדיים" | 2,948 | | 2,948 |
|  | ב.3 מכשירים פיננסים | 79 | | 140 |
|  | ב.4. איגרות חוב ממשלתיות ברוטו | 4,785 | | 9,385 |
|  | ב.5. איגרות חוב ממשלתיות נטו | 4,785 | | 5,994 |
| **5.** | **שינוי נומינלי במדדי שערים** |  | |  |
|  | א. ת"א-25 | 3.9% | | 1.6% |
|  | ב. ת"א-100 | 4.7% | | 4.0% |
|  | ג. "יתר" | 2.8% | | 3.2% |
|  | ד. ת"א בלוטק-50 | 7.1% | 9.0% | |
|  | ה. איגרות-חוב ממשלתיות | 0.9% | | 1.4% |
|  | ו. תל-בונד 60 | 0.7% | | 1.1% |
| **6.** | **מספר חברות שמניותיהן רשומות** | **493** | | |
| **7.** | **גיוס נטו בקרנות נאמנות (מיליוני שקלים)** | **3,907** | | **9,252** |
|  | א. קרנות מניות | 214 | | 596 |
|  | ב. קרנות איגרות חוב | 4,018 | | 7,732 |
|  | ג. קרנות שקליות | 229- | | 7- |
|  | ד. קרנות כספיות | 560- | | 84- |
|  | ה. קרנות חו"ל | 468 | | 1,019 |
|  | ו. קרנות שונות | 4- | | 4- |

**\* כולל עסקאות מחוץ לבורסה.**

**\*\* כולל מימושי אופציות; לא כולל הקצאות לחברות בנות.**

## 